IL-MILIED IT-TAJJEB 1 Ta' Ġ. BORG PANTALLERESCO Lill-Kavalier Professur Ġużċ Galea. Il-Milied ma sabni qatt hekk għarjien, hekk monotonu u fqir mill-ħsibijiet; imma, f'qalbi insib għalik bewsa ta' missier u xewqat sbieħ ta' ħafna snin oħra ta' faraġ u ferħ li jżommu l-wardiet fuq ħaddejk, tbissima ħelwa fuq xoffiejk u qalb imżejna b'imħabba għal kull min jersaq lejk. Għajljien, mitluf fil-frugħa li taħkem u tkidd lil kull ħlejqa, il-bniedem ifittex, bla jsib mistrieħ; il-faraġ ta' qalbu għa'jiena; hu waħdu jitolbu bla jaqla' l-ħelsien tiegħu. Qalbu tingħasar, tidbiel, imħabbtu jagħti 'l min ma jafx iżommha u jmur iroddha f'mandra tal-bnedmin fein ħadd aktar ma jqejjes l-għemejjel ta' xulxin.